பலேடியம் இருசயனைடு

பலேடியம் இருசயனைடு (Palladium dicyanide) என்பது Pd(CN)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது சாம்பல் நிறத்தில்  திடப்பொருளாகக் காணப்படுகிறது. ஓர் ஒருங்கிணைப்பு பலபடியான இச்சேர்மம் தூய வடிவத்தில் தனிமைப்படுத்தப்பட்ட முதல் பலேடியம் சேர்மம் ஆகும். 1804 ஆம் ஆண்டில் தூய பிளாட்டினம் உலோகத்தை உற்பத்தி செய்யும் முயற்சியில், டபிள்யூ. எச். வொல்லாசுடன், இராசதிராவகத்தில் தூய்மையற்ற பிளாட்டினத்தைக் கரைத்து தயாரிக்கப்பட்ட ஒரு கரைசலில் பாதரச சயனைடைச் சேர்த்தார். இவ்வினையில் வீழ்படிவாக்கப்பட்ட பலேடியம் சயனைடு, பின்னர் பற்றவைக்கப்பட்டது. ஒரு புதிய தனிமமாக பலேடியம் கிடைத்தது. 

கட்டமைப்பு
பலேடியம் சயனைடின் கட்டமைப்பு  சயனைடு பால ஈந்தணைவிகளால் இணைக்கப்பட்ட சதுர தளமான Pd(II) மையங்களைக் கொண்டுள்ளது என்று நீண்ட காலமாக சந்தேகிக்கப்பட்டது. இவை கார்பன் மற்றும் நைட்ரசன் அணுக்கள் இரண்டின் மூலமும் பிணைக்கப்பட்டுள்ளன. Pd(CN)2 சேர்மத்தின் அகச்சிவப்பு நிறமாலையில், 2222 செ.மீ−1 இல், CN அதிர்வு, பாலம் அமைக்கும் சயனைடு அயனிக்கு பொதுவானதாக உள்ளது. பலேடியம்(II) சயனைடு என்று பொதுவாக அழைக்கப்படும் இச்சேர்மம்  உண்மையில் Pd(CN)2.0.29H2O என்ற மூலக்கூற்று வாய்ப்பாட்டைப் பயன்படுத்தி சிறப்பாக விவரிக்கப்படும் ஒரு நுண்படிக வேதிப்பொருள் என்பது இப்போது அறியப்படுகிறது. தாள்களின் உட்புறம் உண்மையில் தலை முதல் வால் வரை ஒழுங்கற்ற பாலம் அமைக்கும் சயனைடு குழுக்களால் இணைக்கப்பட்டு 4,4-வலைகளை உருவாக்கும் சதுர-தள பலேடியம் அயனிகளைக் கொண்டுள்ளது. இந்தத் தாள்கள் தோராயமாக 3 நானோமீட்டர் x 3 நானோமீட்டர் என்ற அளவில் உள்ளன.  சம எண்ணிக்கையிலான நீர் மற்றும் சயனைடு குழுக்களால் சரிசெய்யப்பட்டு தாள்களின் மின்னூட்ட நடுநிலையைப் பராமரிக்கின்றன. இந்தத் தாள்கள் பின்னர் மிகக் குறைந்த நீண்ட தூர வரிசையுடன் அடுக்கி வைக்கப்படுகின்றன, இதன் விளைவாக மிகவும் பரந்த சிகரங்களுடன் பிராக் விளிம்பு வடிவங்கள் உருவாகின்றன. மொத்த நியூட்ரான் விளிம்பு விளைவைப் பயன்படுத்தி தீர்மானிக்கப்படும் Pd-C மற்றும் Pd-N பிணைப்பு நீளம் இரண்டும் 1.98 Å ஆகும்.

பண்புகளும் வினைகளும்
பலேடியம் டைசயனைடு தண்ணீரில் கரையாது. இதன் கரைதிறன் பெருக்கம் Ksp = −42

போட்டி வினைக்கான சமநிலை மாறிலி:
PdL2+ + 4CN−  [Pd(CN)4]2− + L

மேலே உள்ள சமன்பாட்டில், L என்பது 1,4,8,11-டெட்ராஅசாண்டெக்கேன் ("2,3,2-டெட்") The tetramine 2,3,2-tet,
H2N(CH2)2NH(CH2)3NH(CH2)2NH2, is similar to triethylenetetramine (2,2,2-tet) but has an additional methylene group between the two central nitrogen atoms என்பது log K = 14.5 மதிப்பைக் கொண்டிருப்பதாகக் கண்டறியப்பட்டது.  இவற்றின் சேர்க்கை டெட்ராடென்டேட்டு ஈந்தணைவியுடன் பலேடியம் அணைவை உருவாக்குகிறது. 

[Pd(H2O)4]2+ + L  PdL2+ + 4 H2O, log K = 47.9 

என்ற வினைபடு பொருள்கள் வினையில் ஈடுபட்டு பின்வரும் வினைவிளை பொருள்களைக் கொடுக்கிறது. 

[Pd(H2O)4]2+ + 4CN−  [Pd(CN)4]2− + 4H2O, log β4 = 62.3.

எந்த ஓர் உலோக அயனிக்கும் அறியப்பட்ட மிக உயர்ந்த உருவாக்க மாறிலியாக இந்த மதிப்பு உள்ளது. 

சயனைடிற்கான Pd(II) இன் ஈர்ப்பு மிக அதிகமாக இருப்பதால், பலேடியம் உலோகம் சயனைடு கரைசல்களால் தாக்கப்படுகிறது.
Pd(s)  +  2 H+  +  4 CN−    [Pd(CN)4]2−  +  H2

இந்த வினை தங்கத்தைப் பிரித்தெடுப்பதற்கான சயனைடு செயல்முறையை நினைவூட்டுகிறது. இருப்பினும் பிந்தைய வினையில் O2 ஈடுபட முன்மொழியப்பட்டது. இவ்வினை தண்ணீரை அளிக்கிறது.

தனி சயனைடு அயனிக்கும் [Pd(CN)4]2− சேர்மத்திற்கும் இடையிலான பரிமாற்றம் 13C அணுக்கரு காந்த ஒத்திசைவு  நிறமாலையியல் மூலம் மதிப்பிடப்பட்டுள்ளது. அந்தப் பரிமாற்றம் நிகழும் விதம், சில சேர்மங்கள் நிலையற்றவை (வேகமான வினைகள்) ஆனால் நிலையானவை (உயர் உருவாக்க மாறிலிகள்) என்பதையும் காட்டுகிறது. வினை விகிதம் பின்வருமாறு விவரிக்கப்படுகிறது:

வினைவேகம் = k2[M(CN)42−][CN−], இங்குள்ள k2 120 M−1−s−1

இருமூலக்கூறு இயக்கவியல் ஒரு துணைப் பாதையையும் குறிக்கிறது. .

பரிமாற்றத்தின் துணை வழிமுறை [Pd(CN)4]2− மீது சயனைடின் விகித-கட்டுப்படுத்தும் தாக்குதலை உள்ளடக்கியதாகும். இது மிகவும் வினைத்திறன் கொண்ட ஐந்தாறு ஒருங்கிணைப்பு இனத்தின் இடைநிலையுடன் [Pd(CN)5]3− இருக்கலாம். ஒப்பிடுகையில், [Ni(CN)4]2− அயனிக்கான விகித மாறிலி > 500,000 M−1−s−1 ஆகும், அதேசமயம் [Pt(CN)4]2− 26 M−1s−1 இல் மெதுவாக பரிமாற்றம் செய்யப்படுகிறது. இத்தகைய துணை எதிர்வினைகள் செயல்படுத்தலின் பெரிய எதிர்மறை என்ட்ரோபிகளால் வகைப்படுத்தப்படுகின்றன. இந்த நிகழ்வில் Pd மற்றும் Pt க்கு முறையே -178 மற்றும் -143 கிலோயூல்/(மோல்·கெல்வின்) மதிப்புகளாகும்.

பலேடியம் இருசயனைடு குறைவான பயன்பாடுகளைக் கொண்டுள்ளது. இது ஓலிபீன்களிலிருந்து ஆல்கீனைல் நைட்ரைல்களின் தொகுப்பை எளிதாக்குவதாகவும், சயனோட்ரைமெதில்சிலேன் மற்றும் ஆக்சிரேன்களுக்கு இடையிலான வினையில் ஒரு வினையூக்கியாகவும் நிரூபிக்கப்பட்டுள்ளது.

மேலும் காண்க
நிக்கல் இருசயனைடு

மேற்கோள்கள்

பகுப்பு:பலேடியம் சேர்மங்கள்
பகுப்பு:சயனைடுகள்
பகுப்பு:ஒருங்கிணைப்புப் பலபடிகள்